Diari Oficial de la Generalitat Valenciana


Sumari del DOGV 5260, del 17-05-2006 (2006/4786)

Bases específiques que han de regir les convocatòria de les proves selectives per a la provisió en propietat d'una plaça de tècnic superior en l'Àrea de Cultura.
-----------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/4786


Data del document
:   06-04-2006

Organisme emissor
:   Ajuntament del Poble Nou de Benitatxell

Tipus de document
:   Anunci

Descriptors 

:   * Poble Nou de Benitatxell, el
    * administració local
    * manifestació cultural
    * concurs administratiu
    * patrimoni cultural

Bases específiques que han de regir les convocatòria de les proves selectives per a la provisió en propietat d'una plaça de tècnic superior en l'Àrea de Cultura. [2006/F4786]  
Base primera. Objecte de la convocatòria  
Estes bases tenen com a objecte la provisió en propietat com a funcionari de carrera, d'una plaça de tècnic superior en l'Àrea de Cultura, d'administració especial, subescala tècnica, enquadrada en el grup A dels de l'article 25 de la Llei 30/1984, de 2 d'Agost, de mesures per a la reforma de la funció pública, i dotades amb les retribucions bàsiques que corresponen a tal grup i les complementàries que vénen establides en la de pressupostos.  
El sistema selectiu és el de concurs-oposició per torn lliure.  
Base segona. Requisits dels aspirants i principals funcions  
a) Tindre la nacionalitat espanyola, o ser nacional d'un dels estats membres de la Unió Europea.  
b) Estar en possessió de la titulació de llicenciat per la Facultat de Filosofia i Lletres.  
c) No patir malaltia, ni estar afectats per limitació física o psíquica incompatible amb l'exercici de les funcions, o que les impossibilite.   
d) No haver sigut separat, per mitjà d'expedient disciplinari, del servici de cap administració pública. Així mateix, no trobar-se inhabilitat per a l'exercici de funcions públiques.  
2.2. La titulació s'acreditarà per mitjà de l'expedició dels títols corresponents per l'autoritat acadèmica competent. Esta mateixa autoritat podrà declarar també l'equivalència de títols.  
2.3. Els coneixements de valencià, quan siguen requisit indispensable per a participar en els processos selectius de proves dirigides a completar els efectius mínims de la Corporació, per a satisfer el dret constitucional dels ciutadans a dirigir-se i rebre informació en valencià, seran acreditats per mitjà dels certificats expedits per la Junta Qualificadora de Coneixements de Valencià, o per mitjà de qualsevol altre títol de valencià que puga ser homologat per este organisme, d'acord amb el que disposa l'Orde de 22 de maig de 1989, de la Conselleria de Cultura, Educació i Ciència.  
2.4. Tots els requisits hauran de complir-se en l'últim dia del termini de presentació de sol·licituds i mantindre's durant tot el procés selectiu, en este sentit, es podran efectuar les comprovacions oportunes fins a arribar a la presa de possessió com a funcionari de carrera .  
2.5. De conformitat amb el que establix l'article 38.3 de la Llei 13/82, d'Integració Social del Minusvàlid, de 7 d'abril, serà admeses les persones amb minusvalideses en igualtat de condicions amb els altres aspirant.  
Base tercera. Funcions  
Com principal funció prestarà suport als responsables polítics en tot el que es referix a la programació d'activitats culturals i s'encarregarà de la coordinació de les activitats de cultura, tractament i distribució de la informació cultural, i de la planificació, realització i avaluació d'activitats culturals.  
Base quarta. Presentació de les sol·licituds  
4.1. Participants.  
Qui desitge participar en les corresponents proves d'accés, haurà de sol·licitar-ho amb els models d'instàncies que facilitarà la Corporació Municipal, i haurà d'adjuntar els comprovants següents:  
a) Resguard justificatiu d'haver-hi pagat els drets d'examen. Si el pagament es va efectuar per mitjà de gir postal o telegràfic, es consignarà el número de gir.  
b) Si el sistema selectiu fóra el de concurs o el de concurs . oposició, els justificants dels mèrits que determinen les bases específiques.  
c) La documentació que hauran d'aportar els aspirants per a acreditar que complixen els requisits exigits en la convocatòria i la relativa als mèrits al·legats, es farà per mitjà de l'original o la fotocòpia compulsada o confrontada. Els aspirants que no puguen obtindre els impresos de sol·licitud per residir fóra de la localitat o per altres circumstàncies, hauran de presentar la sol·licitud, on faran constar que reunixen els requisits establits en el número 1 de la base anterior i, si és el cas, els de les bases específiques de cada convocatòria. Així mateix, hauran de comprometre's a jurar o prometre el que preveu l'article 31 c) del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i el Reial Decret 707/79, de 5 d'abril (BOE núm. 83 de 6 d'abril).  
4.2. Òrgan a què s'envien. Les sol·licituds es dirigixen a l'Alcaldia . Presidència d'este ajuntament.  
4.3. Termini. El termini de presentació de sol·licituds serà de vint dies naturals comptats a partir del dia següent de la publicació de l'extracte de cada convocatòria en el Boletín Oficial del Estado.  
4.4. Lloc. Les sol·licituds es presentaran en el Registre General de l'Ajuntament, o en la forma que determina l'article 38.4 de la Llei de Procediment Administratiu, amb el nou redactat introduït per la Llei 4/99 i d'acord amb l'article 2 del RD 772/99 de 7 de maig.  
4.5. Pagament. El pagament d'estos drets es farà en la tresoreria municipal o en el compte corrent que, si és el cas, s'establisca; el pagament es podrà fer directament o per gir postal o telegràfic, dirigit a la tresoreria, on s'indicarà clarament la plaça a què aspire en cada cas.  
4.6. Minusvalideses. Els aspirants amb minusvalideses hauran de fer-ho constar en la sol·licitud, a fi de fer les adaptacions de temps i de mitjans necessaris per a garantir la igualtat d'oportunitats amb la resta de participants.  
4.7. Els minusvàlids estaran exempts del pagament dels drets d'examen.  
Base quinta. Admissió dels aspirants  
Una vegada finalitzat el termini de presentació d'instàncies, l'Alcaldia . Presidència dictarà una resolució, en el termini màxim d'un mes, declarant aprovades les llistes provisionals d'aspirants admesos i exclosos. En esta resolució, que es publicarà en el Butlletí Oficial de la Província i en el tauler d'anuncis, constarà el nom i cognoms dels aspirants admesos i exclosos i, si és el cas, el motiu de la no admissió. Contra esta resolució es podrà presentar reclamació en el termini de deu dies hàbils. Si es presentaren reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs començament de les proves selectives, l'orde d'actuació dels aspirants, prèviament determinat per mitjà de sorteig, la composició dels tribunals i la data de constitució d'estos per a valorar els mèrits quan el sistema selectiu siga el concurs o concurs . oposició. Tot això sense perjuí del que disposa l'article 71 de la Llei del Procediment Administratiu, per la qual cosa es referix a l'esmena de deficiències.  
Base sexta. Tribunal qualificador  
6.1. Composició  
President: el de la corporació o membre en qui delegue.  
Secretari: el de la corporació o un funcionari d'esta en qui delegue, que actuarà amb veu.  
Vocals:  
El cap de Recursos Humans o si no n'hi ha un tècnic especialista en Recursos Humans, nomenat per l'Alcaldia.  
Un representant de l'administració del Consell d'Administració Local.  
El funcionari que ocupe la direcció del respectiu servici dins de l'especialitat o, si no és possible, un tècnic superior o un expert designat pel president de la corporació municipal.  
Un funcionari de carrera, designat per l'Alcalde o proposta de la Junta de Personal.   
6.2. A excepció del president, tots els membres del tribunal hauran d'estar en possessió d'una titulació igual o superior a l'exigida en la respectiva convocatòria.  
Segons el que disposa l'Orde de 17 de juliol d'1.989, de la Conselleria d'Administració Pública, sobre l'ús del valencià en les proves selectives, les tres quintes parts dels membres del tribunal tindran coneixement oral i escrit del valencià.  
6.3. El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.  
A fi d'assegurar el compliment efectiu del que disposa l'orde abans citada, el tribunal incorporarà els assessors especialistes necessaris per a garantir la possibilitat que totes les proves es realitzen en valencià.  
6.4. Abstenció i recusació.  
Quan concórreguen en els membres del tribunal alguna de les circumstàncies previstes en l'article 28 de la Llei de Procediment Administratiu, estos s'abstindran d'intervindre i notificaran esta circumstància a l'Alcaldia . Presidència; així mateix, els aspirants podran recusar-los en la forma prevista en l'article 29 de l'esmentada llei.  
No podran formar part dels tribunals qui, en els cinc anys anteriors a la publicació d'esta convocatòria, hagueren realitzat tasques de preparació d'aspirants a proves selectives d'accés a l'administració pública.  
6.5. Constitució i actuació  
6.5.1. Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en les mateixes en tot el no previst en estes bases.  
6.5.2. Tots els membres del tribunal tindran veu, i vot. En cada sessió del tribunal podran participar els membres titulars, i si estan absents, els suplents ara bé, no podran substituir-se entre si en la mateixa sessió. Si una vegada constituït el tribunal i iniciada la sessió, s'absenta el president, este designarà, d'entre els vocals concurrents el que li substituirà durant la seua absència.  
6.5.3. De cada sessió, el secretari estendrà una acta, on es faran constar les qualificacions dels exercicis, l'avaluació individualitzada dels mèrits de cada aspirant en cas de concurs, i també les incidències i les votacions que produïsquen.  
6.5.4. Si els membres del tribunal qualificador, una vegada iniciades les proves de l'oposició o les qualificacions dels mèrits del concurs, cessen en els càrrecs en virtut dels quals van ser designats, continuaran exercint les funcions corresponents en els tribunals fins que acabe totalment el procediment selectiu de què es tracte.   
Si per qualsevol motiu els presidents, els secretaris dels tribunals o els suplents necessaris, amb independència de les responsabilitats en què incórreguen, no volen o no poden continuar sent membres del tribunal, impedint la continuació reglamentària del procediment selectiu per falta de titulars o de suplents necessaris, es consideraran vàlides les actuacions anteriors i previs els tràmits reglamentaris corresponents, es designaran els substituts de què han cessat, i posteriorment, es realitzaran les actuacions que falten fins a la terminació del referit procés selectiu.  
6.5.5. Les actuacions dels tribunals poden ser impugnades per mitjà de recurs d'alçada davant de l'Alcaldia . Presidència, en el termini d'un mes a comptar de que es van fer públiques, d'acord amb els arts. 107 i 114 de la Llei de Procediment Administratiu.  
Per a la resolució del recurs ordinari, l'Alcaldia . Presidència sol·licitarà un informe el tribunal actuant que, si és el cas, es tornarà a constituir a tals efectes, d'acord amb el que establixen les presents bases. L'informe vincularà a l'òrgan que hi ha de resoldre el recurs, quan pretenga l'alteració de la proposta de nomenament.  
6.6. Indemnitzacions per raó de servici.  
Els membres del tribunal, i també els possibles assessors especialistes, percebran les indemnitzacions que per raons del servici tinguen establides en el Reial Decret 462/2002 de 24 de maig, sobre indemnització per raó del servici (BOE núm. 129 de 30 de maig), o en la disposició aplicable en el moment de la realització de les proves selectives.  
Els tribunals que actuen en les proves selectives tindran les mateixes categories que es fixen per als que actuen en l'administració central de l'estat d'acord amb l'annex IV del meritat Reial Decret 462/2002, si no hi ha correspondència entre les places d'ambdós administracions o es plantegen dubtes, les resoldrà l'Alcaldia . Presidència atenent a criteris d'analogia.  
Base sèptima. Començament i desenvolupament de les proves  
7.1. Les proves no podran començar fins transcorreguts almenys 15 dies des de la publicació de la data, hora i lloc del començament del primer exercici a què es referix el paràgraf següent:  
En este sentit, la data, hora i lloc del començament del primer exercici, l'orde d'actuació dels aspirants, prèviament determinat per sorteig públic efectuat per l'ajuntament, junt amb les llistes d'aspirants admesos i exclosos, la composició dels tribunals i la data de constitució per a la valoració dels mèrits quan el procediment indicat siga el concurs o concurs . oposició, es publicarà en el Butlletí Oficial de la Província, després de la publicació de l'anunci de la convocatòria en el Boletín Oficial del Estado.  
7.2. Entre la terminació d'un exercici i el començament del següent deurà transcórrer un termini mínim de 72 hores i un màxim de 45 dies naturals, en els termes del Reglament d'ingrés de personal en l'administració de l'Estat aplicable supletòriament a les Entitats Locals. Es podran reduir els terminis indicats en els paràgrafs anteriors si els proposara el tribunal i acceptaren tots els aspirants o fóra sol·licitat per estos unànimement. Açò es farà constar en l'expedient.  
7.3. Els aspirants seran convocats en crida única. La no presentació dels exercicis en el moment de ser cridat, comporta automàticament que decau en els seus drets a participar en este exercici i en els successius, i en conseqüència, quedarà exclòs del procés selectiu.  
No obstant, en els supòsits de casos fortuïts o força major que hagen impedit la presentació dels aspirants en el moment previst, sempre que estiga degudament justificat i així s'aprecie pel tribunal, es podrà examinar discrecionalment als aspirants que no van comparéixer quan van ser cridats, sempre que s'haja finalitzat la prova corresponent, i no s'entorpisca el desenvolupament de la convocatòria, amb perjuí per a l'interés general o de tercers.  
7.4. L'orde d'actuació dels aspirants en aquells exercicis en què no puguen conjuntament, es determinarà pel sorteig públic a què fa referència la base 7.1., realitzat amb anterioritat al començament de les proves selectives, i que serà comú a totes les proves dins de la respectiva oferta d'ocupació pública.  
7.5. Totes les proves escrites podran realitzar-se indistintament en valencià o castellà, a elecció de l'aspirant.  
Per a les persones amb minusvalideses que ho sol·liciten, s'establiran les adaptacions possibles de temps i mitjans que permeten l'adequada realització de les proves.  
Base octava. Sistema selectiu, qualificació dels exercicis i valoració de mèrits.  
El sistema selectiu serà el de concurs-oposició.  
Fase d'oposició  
Primer exercici. Obligatori i eliminatori  
Consistirà a respondre en el termini màxim d'una hora un qüestionari de 40 preguntes amb quatre respostes alternatives a triar una, relacionat amb el contingut del temari general de la convocatòria.  
Es penalitzaran les fallades al 25% del valor atorgat als encerts, no comptabilitzant-se les respostes en blanc.  
Este exercici es valorarà de 0 a 10 punts, sent eliminats els aspirants que no aconseguisquen un mínim de 5 punts.  
Segon exercici. Obligatori i eliminatori  
Consistirà a respondre per escrit, en un temps màxim de quatre hores, dos temes a triar per l'aspirant entre quatre dels extrets per sorteig del temari específic.  
La no contestació d'un dels temes o contestar-ho de forma molt deficient suposarà l'eliminació del procés selectiu.  
En este exercici es valorarà, a més dels coneixements teòrics, el plantejament i forma d'exposició.  
L'exercici serà llegit pels aspirants en sessió pública. Conclosa la lectura dels temes, el Tribunal podrà dialogar amb els aspirants sobre matèries objecte d'estos i demanar-los qualssevol altres explicacions complementàries. El diàleg podrà tindre una duració màxima de quinze minuts.  
Este exercici es valorarà de 0 a 20 punts, sent eliminats els aspirants que no aconseguisquen un mínim de 10 punts.  
Tercer exercici. Obligatori i eliminatori  
Consistirà a desenvolupar, per escrit, durant un període màxim de quatre hores, un informe amb proposta de resolució i/o contestació, per escrit sobre el tema: Programació d'activitats que incorporen els objectius per a l'àrea de cultura de l'Ajuntament del Poble Nou de Benitatxell, amb activitats i accions pertinents i planificació i programacions.  
Durant el desenvolupament d'esta prova, els aspirants podran, en tot moment, fer ús dels textos legals de què acudisquen proveïts, sense comentar.  
Es valorarà la capacitat de raciocini, la sistemàtica en el plantejament i formulació de conclusions, així com el coneixement i adequada interpretació de la normativa aplicable.  
Este exercici es valorarà de 0 a 10 punts, sent eliminats els aspirants que no aconseguisquen un mínim de 5 punts.  
Quart exercici. Valencià. Obligatori i no eliminatori  
Exercici de valencià a nivell escrit. Qualificable de 0 a 2 punts. Este exercici eximirà els opositors que aporten certificat de la Junta Qualificadora de Coneixements de Valencià, atorgant les qualificacions següents:  
 Punts  
Titulació en coneixement elemental 0.5  
Titulació en coneixement mitjà 1  
Titulació en coneixement superior 2  
El certificat de la Junta Qualificadora haurà de ser aportat dins del termini de presentació d'instàncies.  
Fase de concurs  
a) Antiguitat. Per cada any complet o fracció proporcional superior a un mes, de servicis prestats en qualsevol administració pública, realitzant funcions de tècnic de Cultura degudament acreditat 0.50 punts fins a un màxim de 3 punts.  
b) Per experiència en empreses privades. Per cada any de treball exercint un lloc de la mateixa naturalesa en empreses privades 0.20 punts per any treballat fins a un màxim de 2 punts, degudament acreditat per mitjà de certificat de la vida laboral.  
c) Cursos de formació i perfeccionament. Per assistència a cursos de formació i perfeccionament relacionat amb el lloc de treball, organitzats per la universitat, instituts o escoles oficials de formació de funcionaris, INEM o altres entitats homologades per l'Institut Valencià d'Administració Pública (IVAP) o Institut Nacional d'Administració Pública (INAP), es concedirà la puntuació d'acord amb la següent escala, fins a un màxim de 5 punts:  
. De 100 o més hores 1.40 punts.  
. De 75 o més hores 1.15 punts.  
. De 50 o més hores 1.00 punt.  
. De 25 o més hores 0.70 punts.  
. De 15 o més hores 0.40 punts.  
d) Entrevista personal amb els aspirants que versarà sobre el contingut del lloc de treball i es puntuarà fins a un màxim de 5 punts. La dita entrevista podrà efectuar-se en espanyol o valencià.  
Base novena. Publicitat de les qualificacions, llista i proposta d'aprovats pel tribunal; presentació de documents, nomenament, període de pràctica i presa de possessió  
9.1. Publicitat.  
El mateix dia en què s'adopten els acords corresponents, seran exposats en el tauler d'anuncis de l'ajuntament i en els altres llocs que assenyalen les lleis, les qualificacions de cada exercici de l'oposició, les puntuacions del concurs i pràctiques o curs selectius, així com la llista a què fa referència l'apartat 9.2.  
Quan es tracte del sistema de concurs o de concurs . oposició, es faran públiques les puntuacions concretes atorgades als aspirants en aplicació de cada un dels mèrits específics valorables, i la puntuació final, amb 48 hores d'antelació, si és el cas, a la celebració del primer exercici, per mitjà d'anunci fixat en el tauler d'anuncis municipal.   
9.2. Llista i proposta d'aprovats del tribunal.  
Finalitzades les proves selectives, els tribunals, faran públiques, en el lloc o llocs de celebració de l'últim exercici i en aquells altres que estime oportuns, les relacions d'aspirants aprovats, per orde de puntuació final obtinguda, en nombre no superior al de places convocades. D'acord amb esta llista, s'elevarà a l'òrgan competent, a més de l'acta de l'última sessió, la proposta de nomenament dels aspirants aprovats, o si es tracta de personal laboral, la proposta de contractació temps indefinit.  
En l'acta de l'última sessió, s'inclourà, si procedix, la llista dels aspirants que, havent superat els exercicis, no hagen sigut inclosos en la llista d'aprovats, als efectes de ser nomenats funcionaris interins o ser contractat eventualment, per a cobrir provisionalment les vacants que es produïsquen fins a la celebració de les proves selectives de la següent oferta pública d'ocupació. Així mateix, si per qualsevol circumstància algun aspirant aprovat no fóra nomenat funcionari de carrera o no fóra autoritzades la seua contractació, podran ser nomenats funcionaris de carrera o contractats per temps indefinit, per orde de puntuació, els aspirants que hagen superat els exercicis i no hagen sigut inclosos en la proposta d'aprovats.  
9.3. Presentació de documents.  
En el termini de vint dies naturals a comptar de l'endemà de la publicació de la llista d'aprovats en el tauler d'anuncis de l'ajuntament, els aspirants proposats pel tribunal, presentaran els documents que acrediten els requisits exigits en les bases específiques de cada convocatòria i els següents:  
a) Fotocòpia del Document Nacional d'Identitat acompanyada de l'original per a la seua compulsa.  
b) Còpia autentificada o fotocòpia compulsada de la titulació o justificant d'haver pagat els drets d'expedició, sense perjuí de la seua posterior presentació.  
c) Fotocòpia compulsada dels certificats, diplomes i títols que, homologats per la Generalitat Valenciana, acrediten els coneixements de valencià.  
d) Declaració jurada de no haver sigut separat per mitjà d'expedient disciplinari del servici de qualsevol administració pública, ni trobar-se incapacitat.  
e) Certificat mèdic acreditatiu de no patir malaltia o limitació física o psíquica que impedisca, impossibilite o siga incompatible amb l'exercici de les funcions, expedit per la Conselleria de Sanitat.  
f) Els aspirants que hagen fet valdre la seua condició de persones amb minusvalideses, un certificat de la Conselleria de Treball i Afers Socials que acredite tal condició, així com la seua capacitat per a exercir les tasques i funcions corresponents a les places a què aspira.  
Qui tinga la condició de funcionari públic o contracte en règim laboral per organisme públics estaran exempts de justificar les condicions i els requisits exigits i acreditats quant van obtindre el seu nomenament anterior, per tant, hauran de presentar únicament, el certificat del ministeri, de la corporació local o de l'organisme públic de què depenguen, justificatiu de la seua condició de funcionari i que complixen les condicions i requisits assenyalats. No obstant, si en la convocatòria s'exigixen condicions o requisits que no consten en el seu expedient personal, s'hauran d'acreditar en la forma abans indicada.  
Els mèrits específics s'acreditaran en general per mitjà d'una còpia autenticada, una fotocòpia compulsada o un justificant d'haver pagat els drets d'expedició, sense perjuí de la presentació anterior.  
La falta de presentació de la documentació dins de termini establit, excepte en els casos de força major o quan de la presentació dels documents es desprenga el no compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant en este sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar el seu nomenament, sense perjuí d'altres responsabilitats en què haja pogut incórrer. En este cas, la proposta es considerarà feta favor dels aspirants, ordenats d'acord amb la puntuació obtinguda, que havent superat la totalitat de les proves selectives tinguen cabuda en el nombre de places convocades, com a conseqüència de l'esmentada anul·lació, de conformitat amb l'apartat 9.2.  
9.4. Nomenament i presa de possessió de funcionaris, prestació de jurament o promesa.  
Presentada la documentació pels interessat i sent esta conforme, l'òrgan municipal competent efectuarà el nomenament, com a funcionari de carrera, o autoritzarà la contractació en règim laboral dels aspirants proposats pel tribunal.  
Els nomenaments seran notificats als interessats, que hauran de prendre possessió en el termini de 72 hores si viuen en la mateixa localitat, o d'un mes si viuen en localitat distinta. En el mateix termini, si és el cas, els interessats hauran d'exercir l'opció prevista en l'article 10 de la Llei 53/84, de 26 de desembre, d'Incompatibilitats del Personal al Servici de les Administracions Públiques.  
Qui, sense causa justificada, no prenga possessió dins del termini assenyalat, perdrà tots els drets derivats de la superació de les proves selectives i del subsegüent nomenament conferit.  
En l'acte de la presa de possessió o en l'acte de la firma del contracte, el funcionari nomenat o el contractat, haurà de prestar jurament o promesa, d'acord amb la fórmula prevista en l'article 31.c. del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i en el Reial Decret 707/79, de 5 d'abril (BOE núm. 83, de 6 d'abril de 1979).  
Base desena  
1) Esta convocatòria, les seues bases i tots els actes administratius que es puguen derivar d'esta i de les actuacions, del tribunal, podran ser impugnades pels interessats en els casos i forma que establix la llei 30/92, de 26 de novembre, segons la modificació donada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú.  
2) Estes bases específiques es troben a disposició dels interessats en les dependències municipals, en horari d'oficina, de 9.00 a 14.00 h.  
Temari  
Temari general  
Tema 1. La Constitució Espanyola de 1978. Estructura i principis generals. Drets fonamentals en la Constitució Espanyola. El model econòmic de la Constitució Espanyola. El Tribunal Constitucional. La reforma de la Constitució.   
Tema 2. Organització de l'Estat en la Constitució: organització institucional o política i organització territorial. La Corona. Les Corts Generals: referència al Defensor del Poble i al Tribunal de Comptes.  
Tema 3. El Poder Judicial: Principis Constitucionals. Organització Judicial a Espanya. El Consell General del Poder Judicial. El Ministeri Fiscal.  
Tema 4. El Govern i l'administració. Relacions del Govern amb les Corts Generals.  
Tema 5. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.   
Tema 6. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana.  
Tema 7. Principis d'actuació de l'administració pública: eficàcia, jerarquia, descentralització, desconcentració i coordinació.   
Tema 8. Sotmetiment de l'administració a la Llei i al Dret. Fonts del Dret Administratiu: especial referència a la llei i als reglaments.  
Tema 9. El procediment administratiu: concepte. La seua regulació en el Dret positiu: Principis informadors. Les fases del procediment administratiu: Iniciació, ordenació, instrucció i terminació. El silenci administratiu.  
Tema 10. L'acte administratiu: Conceptes, classes i elements. Motivació i notificació.  
Tema 11. Revisió dels actes administratius. Revisió d'ofici. Els recursos administratius: principis generals. El recurs d'alçada. El recurs potestatiu de reposició. El recurs extraordinari de revisió. El recurs economicoadministratiu.  
Tema 12. Organització municipal. Competències.  
Tema 13. El personal al servici de les entitats locals: funcionaris, personal eventual i personal laboral.  
Tema 14. Hisendes locals: classificació dels ingressos. Ordenances fiscals.  
Temari específic  
1. La professió de gestor cultural: definició i objectius.  
2. El paper dels agents culturals en la gestió cultural.  
3. Gestió cultural i participació ciutadana.  
4. Economia de la cultura: finançament, consum i mercats.  
5. Metodologies per a la gestió cultural.  
6. Gerència cultural i administració.  
7. Polítiques culturals: administració pública, cultura i societat.  
8. La formació de l'oferta cultural al Poble Nou de Benitatxell.  
9. Origen i evolució de l'animació sociocultural.  
10. El concepte d'animació sociocultural en la cultura popular.  
11. Elements que configuren l'animació sociocultural.  
12. La participació dels sectors socials en animació sociocultural.  
13. Animació sociocultural i educació.  
14. Elaboració de programes i projectes d'animació sociocultural.  
15. Anàlisi i diagnòstic de la realitat sociocultural.  
16. La planificació de l'acció sociocultural.  
17. Desenvolupament i seguiment de programes i projectes d'animació sociocultural.  
18. Avaluació de projectes i processos d'animació sociocultural.  
19. L'animador sociocultural: perfil personal i professional.  
20. Estratègies metodològiques en animació sociocultural: investigació i acció participativa.  
21. El «problem solving», l'observació participant i l'estudi de casos com a processos metodològics en animació sociocultural.  
22. Procediments per a optimitzar l'acció sociocultural.  
23. Metodologia per al foment de la participació, la negociació i la resolució de conflictes en animació sociocultural.  
24. L'animació sociocultural en la infància i joventut.  
25. L'animació sociocultural en les persones adultes i en la tercera edat.  
26. Organització i desenvolupament de la comunitat en animació sociocultural: intervenció comunitària en les noves condicions socials.  
27. Contextos institucionals i animació sociocultural.  
28. Animació sociocultural al Poble Nou de Benitatxell.  
29. Dinamització social i dinàmica de grups.  
30. Entorn institucional i econòmic del patrimoni cultural.  
31. Gestió i màrqueting del patrimoni cultural.  
32. Anàlisi del comportament i l'experiència del patrimoni cultural.  
33. La formació de l'oferta cultural.  
34. Política de preus i promocions en el màrqueting del patrimoni cultural.  
35. Patrimoni cultural i captació de fons.  
36. Distribució del patrimoni cultural.  
37. Comunicació i difusió del patrimoni cultural.  
38. Patrimoni cultural i plans estratègics de màrqueting.  
39. Esport municipal i plans estratègics.  
40. Estratègies de gestió esportiva local.  
41. Màrqueting en la gestió esportiva municipal.  
42. Animació sociocultural i esport al Poble Nou de Benitatxell.  
43. El concepte de biblioteca: tipologia bibliotecària.  
44. Funcions, normes i servicis de les biblioteques públiques.  
45. Activitats culturals en les biblioteques públiques.  
46. La Biblioteca del Poble Nou de Benitatxell.  
47. Producció literària del Poble Nou de Benitatxell.  
48. Planificació, seguiment i elaboració de projectes de Centres de Formació de Persones Adultes.  
49. El Centre Municipal de Formació de Persones Adultes del Poble Nou de Benitatxell.  
50. L'Escola Municipal de Música del Poble Nou de Benitatxell.  
51. El turisme cultural.  
52. La cooperació pública i del privada en gestió cultural.  
53. Situació general actual de les polítiques culturals.  
54. Cultura i territori en l'àmbit de la gestió cultural.  
55. La cultura en la definició d'objectius i estratègies en l'àmbit municipal.  
56. El paper de l'Educació Ambiental en la gestió cultural.  
El Poble Nou de Benitatxell, 6 d'abril de 2006.. L'alcalde: Juan José Buigues Ferrer.